CELEX: 32022R0556
Language: hr
Date: 2022-04-01 00:00:00
Title: Provedbena uredba Komisije (EU) 2022/556 оd 1. travnja 2022. o razvrstavanju određene robe u kombiniranu nomenklaturu

7.4.2022   
               
               
                  HR
               
               
                  Službeni list Europske unije
               
               
                  L 108/13
               
            
         PROVEDBENA UREDBA KOMISIJE (EU) 2022/556
         оd 1. travnja 2022.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba opisana u stupcu 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. travnja 2022.
            
               
                  Za Komisiju,
               
               
                  u ime predsjednice,
               
               Gerassimos THOMAS
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje (oznaka KN)
                     
                     
                        Obrazloženje
                     
                  
                        1.
                     
                     
                        2.
                     
                     
                        3.
                     
                  
                        Komplet opisan kao „kompozitni sustav za stomatološke popravke” u kartonskoj kutiji za pojedinačnu prodaju u koju su zapakirani svi sastavni elementi te upute za uporabu.
                        Komplet se sastoji od:
                     
                     
                        3006 40 00 
                     
                     
                        Razvrstavanje se utvrđuje u skladu s općim pravilima 1, 3 (b) i 6 za tumačenje kombinirane nomenklature, napomenom 4 (f) uz poglavlje 30 i nazivima oznaka KN 3006  i 3006 40 00 .
                        Razvrstavanje u tarifni broj 9021  isključeno je jer nije riječ o pripremljenom proizvodu (poput krunice) koji izgledom liči na oštećeni dio tijela (vidjeti i Objašnjenja Harmoniziranog sustava za tarifni broj 9021 , odjeljak III. prvi stavak i dio (B) točku 4. i prvu rečenicu drugog podstavka).
                        Kompozitni materijali kojima su napunjene brizgalice daju kompletu njegovu bitnu značajku. Mogu se upotrebljavati u stomatologiji kao zubna punila obuhvaćena tarifnim brojem 3006  (napomena 4 (f) za poglavlje 30, vidjeti i prethodno navedena Objašnjenja Harmoniziranog sustava za tarifni broj 9021 , odjeljak III. prvi stavak dio (B) drugi podstavak prva rečenica).
                        Razvrstavanje u tarifni broj 3824  i tarifni broj 3906  isključeno je jer je proizvod posebno obuhvaćen tekstom napomene 4 (f) za poglavlje 30 kao zubna punila.
                        Proizvod se stoga razvrstava pod oznaku KN 3006 40 00  kao ostala zubna punila.
                     
                  
                        
                                    —
                                 
                                 
                                    
                                       opaquer paste
                                 
                              
                     
                        (2 x 2 ml),
                     
                  
                        
                                    —
                                 
                                 
                                    paste za dentin, za vrat i za krunu zuba te prozirne paste
                                 
                              
                     
                        (4 x 4 g),
                     
                  
                        
                                    —
                                 
                                 
                                    sredstva za vezivanje metala
                                 
                              
                     
                        (1 x 7 ml),
                     
                  
                        
                                    —
                                 
                                 
                                    četkice (1 drška + 10 glava),
                                 
                              
                                    —
                                 
                                 
                                    jednokratnih posuda,
                                 
                              
                                    —
                                 
                                 
                                    papirnatog jastučića za miješanje,
                                 
                              
                                    —
                                 
                                 
                                    pokrova za zaštitu od svjetla.
                                 
                              
                  
                        Paste su izrađene od kompozitnih materijala i temelje se na metakrilatima i anorganskom punilu te su predstavljene u brizgalicama pripremljenima za uporabu.
                        Vezivno sredstvo je tekućina za vezivanje metala i kompozitnih materijala.
                        Dijelovi kompleta namijenjeni su za zajedničku uporabu u stomatologiji za izradu krunica (privremenih i trajnih), mostova, inleja, onleja, ljuskica i vanjskih krunica, kao i za popravak stomatoloških tretmana te kao zubna punila.